حان الان وقت التاج,شتمنا ف الرجاله وابحنا زى محنا عايزين وحطينا صوره الريس ع المشنقه بدل صدام .نجاوب ام التاج بقى قبل مايحمض
أحب شخص لقلبك في الدنيا؟إنسان مستعد تضحي بحياتك - ركز فى كلمة حياتك - عشانه؟
عشان كلمه حياتك دى بالذات يبقى محدش
إنسان كرهته لدرجة الجنون و تمنيت لو تمسك سكينة وتنقض عليه وتغرزها فى قلبه تقتله وتقف تبص لجثته وتشفي غليل قلبك؟
أحمد ابو عرب
ما هو:اسم أجمل كتاب كتبه بشر قرأته ومحتفظ به حتى الان؟
ايه ده موش عارفين مين أحمد ابو عرب,ده كان مديرى ف الشغل .لاموش بكرهه عشان مجرد مديرى ف الشغل
عشان استحاله ممكن تلاقى بنى ادم فيه كل العيوب اللى ربنا خلقها الا ده,انا اول ماهو اتنقل عندنا كان كل الناس بيكلمونا ويعزونا,قولت اكيد الناس دى ظالماه مفيش حد كده اصلا.ومع انى كنت عامله حاجز جامد اوى بس صعب عليا-ودى غلطه عمرى اللى بندم عليها لحد دلوقتى-وكلمته
الباقى ابقى احكيلكو عليه ف بوست لوحد,بس على فكره مصيره مختلفش كتير عن المذكور اعلاه.مقتول ومش عارف ايه الكلاب تنهش الجثه,ودى جزات اللى يجى عليا طبعا
اسم كتاب - كتبه بشر برضه - انت متعلق بيه وبتقرأه كل فترة؟
الاجابه ع السؤال ده واللى قبله "رباعيات جاهين"
أهم جهاز منزلى أنت متعلق بيه أو بتستخدمه كتير؟
الكمبيوتر,اشمعنى انا يعنى اللى هشذ عن القاعده
مكان تحس بالراحة عندما تدخله؟
اقولكو بس متضحكوش,القطر(المكيف طبعا)
اه برتاح راحه فظيعه اول مااركب القطر,موش مهم رايحه فين بس ببقى مرتاحه اوى.ولو انا واقفه على كوبرى او مزلقان ومستنيه القطر يعدى ببقى نفسى اوى ابقى فيه واقعد افكر ياترى الناس اللى مسافرين دول رايحيين فين وجايين منين
ياااااه القطر
مكان تحس فيه بالحنين الى شيء لا تدرى ماهو و ذكريات جارفة الى لاشيء؟
امممممممممم عندى حنين مابعرف لمين
بلكونه واحد صديق,اكيد لما يقرى هيعرف نفسه.بدخلها واشوف الView الروعه للقاهره من فوق
بحس ان الحنين مبهدلنى
اجمل مدينة زرتها داخل مصر ؟
طنطا ببقى مبسوطه اوى وانا رايحاها تقولش رايحه اسكندريه
أجمل مكان طبيعي رأيته داخل مصر ؟
النيل ف اسواااااااااااااااااان
شخصية كارتونية بتحبها؟
كعبول والقط مشاكس
نوع هاتفك المحمول؟
نوكيا 3200
سرعة بروسيسور جهازك؟
3.2 دويل كوور,خد بالك
بس مكنتش اعرف انكو كده بتحكمو ع الواحد من موبايله وبروسيروره
حجم ذاكرة -هارد- جهازك؟
120 جيجا
المساحة التى تشغلها المواد الاسلامية على جهازك؟
معرفش بس هو المصحف بصوت العجمى
نفس المساحة السالف ذكرها فى قلبك -الإجابة لنفسك عشان الرياء يا اخواننا -
محدش جواب ع السؤال ده اشمعنى انا
أهم هدف انت واضعه لحياتك الآن؟
يااااااااااااااااااااااه مبحبش ام السؤال ده
معنديش,بطلت من زمااااااااااااان
مواصفات فتى \فتاة الأحلام بالنسبة لك؟
اهم حاجه يكون فاهمنى وفاهم دماغى
رقيق وحنين وبيهتم بيا
مثقف
صف ما يأتى:شعورك لما بتسمع كلمة مصر ؟
بقول ف سرى"ليه كده يامصر.ده انا بحبك"
شعورك لما بتسمع كلام عن اليهود؟
بفتكر مرات عمى,اه مرات عمى على طول
لا هيه موش يهوديه بس امى طول عمرها بتقول"جيهان دى يهووووديه" لحد مااقترنت صورتها ف دماغى بسيره اليهود
شعورك لما بتشوف ظابط شرطة؟
ببقى عايزه اضربه على قفاه
شعورك لما بتشوف الكناس العجوز فى الطريق؟
بيصعب عليا اوى
افكارك تجاه شاب ماشى فى الطريق يلبس جلابية بيضاء قصيرة وعمامة وله لحية وبجيبه السواك وبيده المصحف؟
كلك حركاااااااااااااااااااااات
إحساس يراودك فى إشارة مرور مغلقة بسبب مسئول كبير؟
بتبضن........قصدى بتخنق عشان محدش يزعل
امرر التاج ل
محمد فكرى,اخر من الاخرين
محمود,ابن فطومه
واتوجه بالشكر ل محمد ياسر اللى مررهولى اصلا
والسلام عليك ورحمه الله وبركاته